Pa oa degouezhet ar Spagnoled en Amerika, e kerzh ar XVIvet kantved, eo an Azteked a oa ar brasañ impalaeriezh bet gwelet morse e Kreizamerika. Ar meuriad chichimek-se a oa deuet, ha staliet diwezhat-tre e Mechiko, war lez al lenn Tekskoko. En ur ober ur chantved e voe savet gant ar Meksikas (an anv a rae an Azteked anezhe o-unan) o chêrig Tenochtitlan da ur gêr veur, mestrez war an « Emglev Tridoubl » galloudus.